**२०७२ साल चैत ४ गते बिहिबारका** **दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

|  |  |
| --- | --- |
|  | सम्माननीय प्रधानमन्त्रीको मित्रराष्ट्र जनवादी गणतन्त्र चीनको औपचारिक भ्रमणका क्रममा हुने द्विपक्षीय समझदारीपत्र वा सम्झौतामा नेपाल सरकारको तर्फबाट हस्ताक्षर गर्ने अधिकारी नतोकिएको अवस्थामा सम्माननीय प्रधानमन्त्रीले तोकेको अधिकारीले हस्ताक्षर गर्ने ।  |
|  | प्रधानमन्त्री तथा मन्त्रिपरिषद्को कार्यालय– संयुक्त अरव इमिरेट्समा हुने Defence Procurement Summit मा भाग लिन सार्वजनिक खरिद अनुगमन कार्यालयका कार्यालय प्रमुखलाई स्वीकृति दिने ।  |
|  | अर्थ मन्त्रालय – सरकारी स्वामित्व भएको प्रतिष्ठानले देहायका शर्तहरु पालना भएको अवस्थामा मात्र बोनस वितरण गर्ने: (क) प्रोद्भावी आधार (Accrual basis) मा खर्च लेखिएको रकम अर्को आर्थिक वर्षभित्रमा तिरिसकेको हुनुपर्ने।(ख) हरेक आर्थिक वर्षको सम्भावित दायित्व (Contingent Liabilities) यकिन गरेर कोष खडा गरी रकम जम्मा गरेको हुनुपर्ने ।(ग) नेपाल सरकारसँग लिएको ऋण वा नेपाल सरकार जमानत बसी लिएको ऋण रकम ऋण लिंदा गरेको तमसुकको भुक्तानी तालिका बमोजिम चुक्ता गरिसकेको हुनुपर्ने ।  |
|  | अर्थ मन्त्रालय– पेट्रोलियम तथा ग्यासको संभाव्यता अध्ययनको लागि लेटर अफ एक्सचेन्जको लागि अख्तियारी दिने । |
|  | अर्थ मन्त्रालय– नेपालको हुम्ला जिल्लाको हिल्सा गाँउ र तिब्बतको Keija गाँउ जोड्ने सिर्वा सिमाना नदीमा पुल निर्माण सम्बन्धी सम्झौतामा हस्ताक्षर गर्ने । |
|  | अर्थ मन्त्रालय– मित्रराष्ट्र जनवादी गणतन्त्र चीनको चिनियाँ जनमुक्ति सेनाले नेपाली सेनाका लागि सहयोग स्वरूप उपलब्ध गराउने घोषणा भएको अनुदान सहायता स्वीकार गरी सो सम्बन्धी सम्झौतामा हस्ताक्षर गर्ने । |
|  | अर्थ मन्त्रालय– पोखरा क्षेत्रीय अन्तर्राष्ट्रिय विमानस्थल आयोजना सञ्चालनसँग सम्बन्धित सम्झौताहरू स्वीकार गरी सो सम्झौताहरूमा नेपाल सरकारको तर्फबाट हस्ताक्ष गर्न अख्तियारी प्रदान गर्ने । |
|  | आपूर्ति मन्त्रालय– स्व:प्रयोजनको लागि पेट्रोलियम पदार्थ पैठारी गर्ने म्याद थप गर्ने ।  |
|  | उद्योग मन्त्रालय– ट्रेडमार्क दर्ता र संरक्षणको क्षेत्रमा सहयोग अभिबृद्धि गर्ने Memorandum of Understanding on Cooperation between the State Administration for Industry and Commerce of the People’s Republic of China and the Ministry of Industry of the Government of Nepal विषयक समझदारीपत्र स्वीकृत गर्ने । |
|  | उद्योग मन्त्रालय– उद्योग राज्यमन्त्री श्री मेघराज नेपाली (निषाद) को थप स्वास्थ्य उपचारमा आतेजाते हवाई खर्च र वीलबमोजिमको खर्च नेपाल सरकारले व्यहोर्ने ।  |
|  | गृह मन्त्रालय– र्इण्डोनेसियाको Bali मा हुने Bali Process कार्यक्रममा सचिव नारायणगोपाल मलेगोलाई सहभागी हुन स्वीकृति दिने । |
|  | गृह मन्त्रालय– विक्रम सम्वत् 2073 सालमा दिइने सार्वजिनक, पर्व एवं सट्टा विदा र कार्यालय समय निर्धारण गर्ने विषयको प्रस्ताव मन्त्रिपरिषद्, सामाजिक समितिमा छलफल गरी समितिको निर्णयबमोजिम गर्ने।  |
|  | जनसङ्ख्या तथा वातावरण मन्त्रालय – वैकल्पिक ऊर्जा प्रवर्द्धन विकास समिति (गठन) आदेश (सातौं) संशोधन विषयको प्रस्ताव नेपाल सरकार (कार्यसम्पादन) नियमावली, 2064 बमोजिम कानुन, न्याय तथा संसदीय मामिला मन्त्रालयको परामर्श नलिई ठाडो प्रस्तावको रूपमा पेश भएको देखिंदा अब आइन्दा अन्य निकायको सहमति आवश्यक पर्ने विषयमा सो प्रक्रिया पूरा गरेर मात्र मन्त्रिपरिषद् समक्ष प्रस्ताव पेश गर्ने गरी फिर्ता पठाउने । |
|  | भूमिसुधार तथा व्यवस्था मन्त्रालय– सरकारी जग्गा दर्ता तथा लिजमा उपलब्ध गराउने सम्बन्धी (दोस्रो संशोधन) कार्यनीति, 207२ स्वीकृत गर्ने विषयको प्रस्ताव मन्त्रिपरिषद्, विधेयक समितिमा छलफल गरी समितिको निर्णयबमोजिम गर्ने ।  |
|  | युवा तथा खेलकुद मन्त्रालय– मित्र राष्ट्र भारतको गुहाटी (आसाम) र सिलोन (मेघालय) मा मिति २०७२ माघ २२ देखि फागुन ५गतेसम्म आयोजना हुने १२औं दक्षिण एशियाली खेलकुद प्रतियोगिताको उदघाटन सत्र र समापन सत्रमा माननीय युवा तथा खेलकुद मन्त्री श्री सत्य नारायण मण्डललार्इ सहभागी हुन स्वीकृति दिने ।  |
|  | रक्षा मन्त्रालय– चिनीया जनमुक्ति सेनाका Chief of General Staffs को निमन्त्रणामा नेपाली सेनाका प्रधानसेनापति राजेन्द्र क्षत्रीलाई चीन भ्रमणमा जान स्वीकृति दिने । |
|  | वाणिज्य मन्त्रालय– जनवादी गणतन्त्र चीन सरकारसंग परिवहन यातायात सम्झौता र स्वतन्त्र व्यापार सम्झौताको संयुक्त संभाव्यता अध्ययन गर्ने समझदारी पत्रमा हस्ताक्षर गर्ने । |
|  | शिक्षा मन्त्रालय– भोगाधिकारका विषयमा सम्बन्धित निकायको सहमति लिने गरी त्रिभुवन विश्वविद्यालयलाई जग्गाको भोगाधिकार उपलब्ध गराउने ।  |
|  | शिक्षा मन्त्रालय – अनुसूचीमा थप घट विषयको प्रस्ताव नेपाल सरकार (कार्यसम्पादन) नियमावली, 2064 बमोजिम कानुन, न्याय तथा संसदीय मामिला मन्त्रालयको परामर्श नलिई ठाडो प्रस्तावको रूपमा पेश भएको देखिंदा अब आइन्दा अन्य निकायको सहमति आवश्यक पर्ने विषयमा सो प्रक्रिया पूरा गरेर मात्र मन्त्रिपरिषद् समक्ष प्रस्ताव पेश गर्ने गरी फिर्ता पठाउने । |
|  | सङ्‍घीय मामिला तथा स्थानीय विकास मन्त्रालय– ब्राजिलमा आयोजना हुने Policy Dialogue and Interaction Program विषयक कार्यक्रममा सङ्‌घीय मामिला तथा स्थानीय विकास मन्त्रालयका सचिवको नेतृत्वमा ६ सदस्यीय प्रतिनिधिमण्डललाई सहभागी हुन स्वीकृति दिने । |
|  | सहरी विकास मन्त्रालय– मुगु जिल्ला अन्तर्गत रोवा गा.वि.स. वडा नं. ८ भट्डाडी गाउँ र वडा नं. ९ का कम्फा गाउँका बाढी पीडित जम्मा ४३ घर परिवारहरुलाई अनुदान सहायता उपलब्ध गराउने । |
|  | सामान्य प्रशासन मन्त्रालय– सामान्य प्रशासन मन्त्रालय अर्न्तगत निजामती किताबखानाको संगठन संरचना र दरबन्दी स्वीकृति गर्ने । |
|  | सिंचाइ मन्त्रालय– सिंचाइ मन्त्रालयका सचिव श्री अनुप कुमार उपाध्यायको नेतृत्वमा अध्ययन भ्रमणमा चीन पठाउने । |
|  | सिंचाइ मन्त्रालय– सिक्टा सिंचाइ आयोजनाको मूल नहर निर्माणको लागि नदीजन्य निर्माण सामग्री उत्खनन्, संकलन तथा प्रशोधनको स्वीकृति दिने ।  |
|  | स्वास्थ्य मन्त्रालय –सामुदायिक अस्पतालहरूलाई अनुदान दिने सम्बन्धी निर्देशिका, 2072 स्वीकृत गर्ने विषयको प्रस्ताव मन्त्रिपरिषद्, सामाजिक समितिमा छलफल गरी समितिको निर्णयबमोजिम गर्ने ।  |
|  | कर्णाली अञ्चल र बाजुरा जिल्लाका केही भागमा भएको खाद्य सङ्कटको समाधान र भण्डारण व्यवस्थालाई थप प्रभावकारी बनाउने लगायतका विषयमा कृषि विकास मन्त्रालयसँग समन्वय गरी तत्काल राहत र खाद्यान्न आपूर्ति व्यवस्था मिलाउन आपूर्ति मन्त्रालयलाई निर्देशन दिने ।  |

**द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**

**२०७२ साल चैत 1 गते सोमबारका दिन बसेको मन्त्रिपरिषद्को बैठकबाट देहायका मन्त्रालयबाट प्राप्त प्रस्तावका सम्बन्धमा गरेका निर्णयको मुख्य व्यहोरा निम्नबमोजिम छन :**

|  |  |
| --- | --- |
|  | अर्थ मन्त्रालय– संयुक्त राज्य अमेरिकाको वासिङ्टन डि.सी.मा आयोजना हुने विश्वबैंक समूह र अन्तर्राष्ट्रिय मुद्रा कोषको स्प्रिङ्ग वैठकमा अर्थमन्त्री नेतृत्वमा नेपाली प्रतिनिधिमण्डलले भाग लिने ।  |
|  | अर्थ मन्त्रालय– दक्षिण कोरियाको ईन्चोनमा हुने First High Level Dialogue on Financing the Development in Asia and the Pacific कार्यक्रममा अर्थ राज्यमन्त्रीले भाग लिने । |
|  | उद्योग मन्त्रालय– 1. देहायका चार किल्लाभित्रको जमिनमा औद्योगिक क्षेत्र स्थापना गर्न जग्गा प्राप्ति, सम्बन्धित निकायको सहमति लिने लगायत अन्य आवश्यक कारवाही अगाडि बढाउन स्वीकृति दिने ।

**(क)** झापा जिल्ला दमक नगरपालिका वडा नं १८ र १९ मा रहेको पूर्व रतुवा खोला, पश्चिम दमक रिङरोड, उत्तरतर्फ रतुवा खोला र दक्षिणतर्फ रतुवा खोलाको दोभानभित्रको ५०० विगाहा जग्गा ।**(ख)** मकवानपुर जिल्लाको हेटौंडा उपमहानगरपालिका वडा नं १६ को मयूरधाप, पूर्वमा मयूरधाप बस्ती, पश्चिममा कालापानी बस्ती, उत्तरमा रातामाटे डांडा, दक्षिणमा उत्तरपानी चुरेवन र सो वरपरको अरू खाली जग्गासमेतलाई ओगट्ने गरी ३०० विगाहा जग्गा ।**(ग)** रूपन्देही मोतिपुरको ८१३ विगाहा जग्गा: पूर्वमा तिनाउ नदी, पश्चिममा सामुदायिक वन तथा मोतिपुर वडा नं. १, ५, ६ र ८, उत्तरतर्फ वडा नं. १ को नयाँबस्ती, दक्षिणतर्फ फर्साटिकर गा.वि.स. भित्रको करिब २४० विगाहा साथै देहाएका कित्ता नं.३(च)१, ३(च)२, ३(च)३, ३(च)४, ३(ग)१, ३(ग)२, ३(ग)३, ३(ग)६१, ३(ङ)२६, ३(ङ)२९, ३(ङ)३०, ३(ङ)३५, ५(ख)११८, ४(घ)१, २१२, ४(घ)२४, ३(क)८४, ३(क)८५, ३(क)३३२, ३(ख)१०६, ३(ख)१३१, ६(क)१०, ७(क)८४, ३(झ)१६०, ३(झ)१, ३(झ)५०६, ३(ज)१, ३(ज)६४, ३(ज)७६, ८(च)१४३, ८(ग)२ र ८(ग)४८ भित्रको जग्गा ।(घ) बाँके जिल्ला नौबस्ताको करिब ५२५ विगाहा जग्गा: पूर्वमा नौबस्ता वडा नं. ७ को गाभर, पश्चिम नौबस्ता वडा नं. २ पितमारी, उत्तर रत्न राजमार्ग, दक्षिण डिगिया डाँडाभित्रको जग्गा। **(ङ)** कन्चनपुर जिल्ला दैजी पूर्वतर्फ छेलामुक्त कमैया वस्ती, पश्चिमतर्फ दैजी जोगबुढा सहायक राजमार्ग, उत्तरतर्फ वन क्षेत्र, दक्षिणतर्फ चाँदनीफाँटा बस्ती तथा जनचेतना सामुदायिक वनको करिब २०० हेक्टर र वेदकोट सामुदायिक वनको करिब ४५० हेक्टर जमिनसमेत करिब ९०० विगाहा जग्गा ।२. औद्योगिक क्षेत्र स्थापना गर्न छुट भएका प्रदेशमा उपयुक्त जग्गाको पहिचान गरी मन्त्रिपरिषद्‍मा पेश गर्ने । |
| 1.
 | कृषि विकास मन्त्रालय– कृषि सामाग्री कम्पनी लिमिटेडको सञ्चालक समितिको अध्यक्ष नियुक्ति गर्ने विषय कृषि सामाग्री कम्पनी लिमिटेडको नियमावली बमोजिम मन्त्रालयबाटै गर्ने । |
|  | कृषि विकास मन्त्रालय– "एक गाउँ विकास समिति एक कृषि प्राविधिक व्यवस्थापन सम्बन्धी निर्देशिका, 2072" मन्त्रिपरिषद्, आर्थिक तथा पूर्वाधार समितिमा छलफल गरी समितिको निर्णयबमोजिम गर्ने ।  |
|  | कानुन, न्याय तथा संसदीय मामिला मन्त्रालय– संसदका पदाधिकारी तथा सदस्यहरुको पारिश्रमिक र सुविधा सम्बन्धी विधेयक तर्जुमा गर्ने सैद्धान्तिक स्वीकृति दिने । |
|  | कानुन, न्याय तथा संसदीय मामिला मन्त्रालय– अपराध पीडितको हक संरक्षण गर्ने विधेयक तर्जुमा गर्ने सैद्धान्तिक स्वीकृति दिने । |
|  | कानुन, न्याय तथा संसदीय मामिला मन्त्रालय– जापान सरकारको निमन्त्रणा बमोजिम Civil Code को सम्बन्धमा जापानी अभ्यास र अनुभव सम्बन्धमा छलफल र अन्तरक्रियाको लागि जापानको भ्रमण गर्न माननीय कानून, न्याय तथा संसदीय मामिला मन्त्रीको भ्रमण कार्यक्रम स्वीकृत गर्ने । |
|  | खानेपानी तथा सरसफाई मन्त्रालय– भूमिसुधार तथा व्यवस्था मन्त्रालयको च.नं. 411/2204 मिति 2072/11/23 को पत्रमा उल्लिखित शर्त बमोजिम हुने गरी पोखरा खानेपानी सुधार आयोजनाको लागि जग्गा उपलव्ध गराउने । |
|  | गृह मन्त्रालय– 1. नेपाल प्रहरी र सशस्त्र प्रहरी बल नेपालमा कार्यरत प्रहरी कर्मचारीहरूला‌ई 2073 असार मसान्तसम्मको लागि राशन वापत गृह मन्त्रालयबाट प्रस्तावित तत् तत् निकायको कार्यविधिको अनुसूची १ मा उल्लिखित दर बमोजिम नगद उपलब्ध गराउने । रासन उपलब्ध गराउने सम्बन्धी अन्य कार्यविधि गृह मन्त्रालयले स्वीकृत गर्ने ।
2. रासनबापत नगद उपलब्ध गराउने सम्बन्धमा देहायका विषयहरूसमेत समेटी २ महिनाभित्र प्रतिवेदन पेश गर्ने गरी गृह मन्त्रालयको उच्चस्तरको पदाधिकारीको संयोजकत्वमा प्रधानमन्त्री तथा मन्त्रिपरिषद्को कार्यालय; अर्थ मन्त्रालय; कानुन, न्याय तथा संसदीय मामिला मन्त्रालय र रक्षा मन्त्रालयका प्रतिनिधिहरू रहेको कार्यदल गठन गर्ने–
3. समग्र सुरक्षा निकायमा पर्नसक्ने असर,
4. सुरक्षाकर्मीको स्वास्थ्यमा पर्नसक्ने असर,
5. अप्रत्यक्ष खरिद व्यवस्थापनमा संलग्न हुँदा सुरक्षा निकायको काममा पर्ने असर,
6. सीमा जोडिएका जिल्लाको फरक फरक दररेटले पर्ने असर र
7. कार्यदलले उपयुक्त देखेका अन्य विषयहरू ।
 |
|  | गृह मन्त्रालय–कायम मुकायम सशस्त्र प्रहरी महानिरीक्षक दुर्जकुमार राईलाई FPU Command and Staff (TOT) Course को समापन समारोहमा सहभागी हुन स्वीकृति दिने । |
|  | गृह मन्त्रालय– संयुक्त मधेशी मोर्चाद्वारा तराईका बिभिन्न जिल्लामा गरेको आन्दोलनको क्रममा घाइते भएका निम्नानुसारका व्यक्तिहरुको उपचारमा लागेको देहाय बमोजिमको खर्च सम्बन्धित व्यक्तिहरु र वीर अस्पताललाई उपलब्ध गराउने।

|  |  |  |  |  |  |
| --- | --- | --- | --- | --- | --- |
| क्र.सं |  नाम र ठेगाना | व्यक्तिको वील | वीरको वील | कुरुवा खर्च |  जम्मा वील |
| १ | जाकिर मियाँ तेली, पर्सा | रु.97,995।- |  - - - - - -  | रु.1,350।-  | रु.99,345।-  |
| २ | प्रज्वल तिवारी, पर्सा | रु.1,90,915।67 |  - - - - - -  | रु. - - - | रु.1,90,915।67 |
| ३ | पन्नालाल यादव, पर्सा | रु.1,89,109।78 |  - - - - -  | रु. - - - | रु.1,89,109।78 |
| ४ | अमिरलाल पाल, पर्सा | रु.1,81,568।- |  - - - - -  | रु. - - - | रु.1,81,568।- |
| ५ | विजय यादव, पर्सा | रु.50,9,33।- | रु.11,645।- | रु.1,500।-  | रु.64,078।- |
| ६ | मन्सी राउत पटेल, पर्सा | रु.2,26,956।- | रु.12,345।- | रु.4,050।-  | रु.2,43,351।-  |
| ७ | उपेन्द्र यादव,पर्सा  | रु.1,85,488।- | रु. - - -  | रु. - - -  | रु.1,85,488।- |
| ८ | वीरन्द्र विच्छा, महोत्तरी | रु.1,57,529।- | रु -- - -  | रु. - - - | रु.1,57,529।- |
| ९ | सिवेन्द्र महतो, महोत्तरी | रु.38,608।-  |  - - - - -  | रु.1,950।  | रु.40,558।- |
| १० | शंकर पासवान, महोत्तरी | रु.2,02,158।- |  - - - - -  | रु. - -  | रु.2,02,158।- |
| ११ | सन्तोष साह,महोत्तरी | रु.26,007।- | रु. - - -  | रु. - - -  | रु.26,007।- |
| 1२ | विटु झा, धनुषा | रु.94,968।- | रु.320।- | रु. - - - | रु.95,288।- |
| 1३ | सुनिल कुमारदास,धनुषा | रु.3,34,846।- | रु. - - - -  | रु.5,400।  | रु.3,40,246।- |
| १४ | कामेश्वर पण्डित,धनुषा | रु.25,019।- | रु. - - -  | रु.1,050। | रु.26,069।- |
| १५ | विकास कुमार यादव, धनुषा | रु.1,71,906।- | रु.160।- | रु. - - -  | रु.1,72,066।- |
| १६ | लालबाबु पटेल, रौतहट | रु.5,22,720।- | रु.38,470।- | रु.5,850।-  | रु.5,67,040।-  |
| १७ | रेणुदेवी, रौतहट | रु.1,18429।18 | रु. - - - -  | रु. - - - -  | रु.1,18,429।18  |
| १८ | शेखमनुदिन(महमद मेहरुद्धिन),रौतहट | रु.1,54,715।69 | रु.2395।- | रु. - - -  | रु.1,57,110।69  |
| 19 | सुरेश कुमार यादव,बारा | रु.51,8,55।- | रु.7700।- | रु.1650।- | रु.61,205।- |
|  |  जम्मा | **रु.30,21,726।32** | **रु.73,035।** | **रु.22,800।-** | **रु.3१,१७,561।32** |

 |
|  | जनसंख्या तथा वातावरण मन्त्रालय– अतिकम विकसित राष्ट्रहरुको मन्त्रीस्तरीय बैठकमा जनसंख्या तथा वातावरण **मन्त्री** सहभागी हुने । |
|  | परराष्ट्र मन्त्रालय– राहदानी (तेस्रो संशोधन) नियमावली, २०७२ स्वीकृत गर्ने ।  |
|  | परराष्ट्र मन्त्रालय– YOUTH CHARTER of the South Asian Association for Regional Cooperation स्वीकृत गरी नेपालको तर्फबाट हस्ताक्षर गर्न मा. उपप्रधानमन्त्री एवं परराष्ट्रमन्त्रीलाई अख्तियारी प्रदान गर्ने । |
|  | परराष्ट्र मन्त्रालय– औपचारिक रुपमा नेपाल Shanghai Cooperation Organisation (SCO) को Dialogue Partner हुन Memorandum on granting Nepal the status of Dialogue Partner of the Shanghai Cooperation Organisation स्वीकृत गरी नेपाल सरकारका तर्फबाट हस्ताक्षर गर्न परराष्ट्र मन्त्रालयका सचिवलाई अख्तियारी प्रदान गर्ने । |
|  | परराष्ट्र मन्त्रालय– नेपाल-रूसी महासंघ हीरक महोत्सव उच्चस्तरीय आयोजक समिति गठन गर्ने । |
|  | परराष्ट्र मन्त्रालय– नेपालको लागि Bosnia and Herzegovina, Italy र Viet Nam का अवैतनिक वाणिज्यदूतहरु नियुक्ति गर्न सहमति प्रदान गर्ने । |
|  | परराष्ट्र मन्त्रालय– बेलायती राजकुमारको नेपाल भ्रमण कार्यक्रम स्वीकृत गर्ने । |
|  | परराष्ट्र मन्त्रालय– सम्माननीय प्रधानमन्त्री श्री के.पी. शर्मा ओलीबाट हुने मित्रराष्ट्र जनवादी गणतन्त्र चीनको औपचारीक भ्रमण कार्यक्रममा सहभागी हुन स्वीकृत अनुसूची-१ को क्र.सं. २०. "माननीय योगेन्द्र चौधरी, व्यवस्थापिका संसद" लाई हटाउने र सो अनुसूचीमा "माननीय सुमित्रा थरुनी, व्यवस्थापिका संसद; माननीय शारदाकुमारी विश्वकर्मा, व्यवस्थापिका संसद; श्री महेशप्रसाद दहाल, सचिव, प्रधानमन्त्री तथा मन्त्रिपरिषद्को कार्यालय र श्री जागृत रायमाझी, स्वकीय सचिव, शिक्षा मन्त्रालय" भन्ने व्यहोरा थप गर्ने । सोही अनुसूचीको क्र.सं. ५६. मा रहेको "श्री महेन्द्रलाल श्रेष्ठ, छायाँकार" भन्ने व्यहोरा हटाई सोही अनुसूचीमा "श्री शोभा श्रेष्ठ, नेपाल टेलिभिजन र श्री कविता थापा, गोरखापत्र संस्थान" भन्ने व्यहोरा थप गर्ने। साथै, अनुसूची-३ मा "श्री सुरेशमान प्रधान, श्री चन्दा शेर्पा, श्री ताशी घले, श्री पवित्रकुमार कार्की, श्री गोरे शेर्पा, श्री सुरिदराज घिमिरे, श्री बसन्तराज मिश्र, श्री कुशकुमार जोशी, श्री ललितकुमार अग्रवाल, श्री भाष्करराज राजकर्णिकार, श्री अनिल जोशी" को नाम थप गर्ने । प्रस्तावमा उल्लेख भएको पकेट खर्च र दैनिक खाना खर्च सुविधा दोहोरो नपर्ने गरी अरू प्रस्तावमा लेखिएबमोजिम गर्ने । |
|  | भौतिक पूर्वाधार तथा यातायात मन्त्रालय– समृद्ध नेपालको लागि सडक, रेल तथा यातायात विकासको पाँच बर्षे रणनीतिक योजना स्वीकृत गर्ने ।  |
|  | रक्षा मन्त्रालय– उपरथी सुन्दर पुडासैनी पदावधि थप गर्ने । |
|  | रक्षा मन्त्रालय– नेपाली सेनाका उपरथी श्री राजेन्द्र बहादुर कार्की र जगदीशचन्द्र पोखरेललाई मित्रराष्ट्र भारतको Quepem, South Goa मा 9th Defence Exposition India -2016 an Exhibition on Land, Naval and International Homeland Security System मा सहभागी हुन स्वीकृति दिने । |
|  | रक्षा मन्त्रालय– सैनिक ऐन, २०६३ को दफा ६२ बमोजिम गठन हुने अनुसन्धान समितिको अध्यक्षमा नायब महान्यायाधिवक्ता श्री राजेन्द्र सुवेदीलाई तोक्ने । |
|  | रक्षा मन्त्रालय–नेपाली सेनाका वलाध्यक्ष रथी पूर्णचन्द्र थापालाई मलेशिया भ्रमणगर्न स्वीकृति प्रदान गर्ने । |
|  | वन तथा भूसंरक्षण मन्त्रालय– आनुवांशिक श्रोत र परम्परागत ज्ञान माथीको पंहुच तथा लाभको बाँडफांड सम्बन्धी विधेयक तर्जुमा गर्न सैद्धान्तिक स्वीकृती दिने । |
|  | वन तथा भूसंरक्षण मन्त्रालय–माथिल्लो तामाकोशी २२० के.भी. विद्युत प्रसारण लाईन आयोजना (गोगर-खिम्ती) को निर्माण तथा संचालनका लागि वन क्षेत्रको जग्गा प्रयोग गर्न र रुखविरुवाहरु हटाउन स्वीकृति दिने नेपाल सरकार (मं.प.) को मिति २०७२।९।२१ को निर्णयको शर्त संशोधन गर्न स्वीकृति दिने । |
|  | वन तथा भूसंरक्षण मन्त्रालय– माननीय वन तथा भू–संरक्षणमन्त्री अग्नि प्रसाद सापकोटाको भारत भ्रमण स्वीकृत गर्ने । |
|  | वन तथा भूसंरक्षण मन्त्रालय– रा‌‌‌. प‌. प्रथम श्रेणीको सह सचिव (प्रा) पदमा सुरेन्द्र कुमार यादवसमेतको बढुवा नियुक्ति गर्ने । |
| 1. जन
 | संस्कृति, पर्यटन तथा नागरिक उड्डयन मन्त्रालय– भूकम्पबाट क्षतिग्रस्त संरचनाको पुनर्निर्माण गर्न केन्द्रीय आयोजना कार्यान्वयन इकाईका आयोजना निर्देशकलाई विभागीय प्रमुखको अधिकार दिने र अस्थायी दरबन्दी 2073 असार मसान्तसम्मको लागि सिर्जना गर्ने । |
|  | सङ्‍घीय मामिला तथा स्थानीय विकास मन्त्रालय – नगरपालिकाहरूको गठन, क्षेत्र विस्तार, वडा संशोधन तथा केन्द्र संशोधन गर्ने विषयको प्रस्ताव फिर्ता पठाउने । |
|  | सङ्घीय मामिला तथा स्थानीय विकास मन्त्रालय– विश्वकै अग्लो बुद्ध मुर्ति सहित दमक विराट बुद्ध पार्क निर्माण गर्ने । |
|  | सङ्घीय मामिला तथा स्थानीय विकास मन्त्रालय– गाउँपालिका, नगरपालिका तथा विशेष, संरक्षित वा स्वायत्त क्षेत्रको संख्या तथा सीमाना निर्धारण आयोग गठन गरी कार्यशर्त र मापदण्ड तोक्ने । |
|  | सहरी विकास मन्त्रालय– संयुक्त राष्ट्र संघ पार्क विकास समितिको कार्यकारी निर्देशकमा लक्ष्मी नारायण चौधरीलाई नियुक्ति गर्ने । |
|  | सामान्य प्रशासन मन्त्रालय– मालपोत कार्यालय, धादिङमा कार्यरत ना.सु. सीता गिरीलाई उपचार खर्च वापत रू. ४,५०,०००।– थप आर्थिक सहायता उपलब्ध गराउने । |
|  | सामान्य प्रशासन मन्त्रालय– निजामती कर्मचारीका सन्ततिलाई छात्रवृत्ति उपलब्ध गराउने निर्देशिका, २०७२ स्वीकृति गर्ने विषयको प्रस्ताव मन्त्रिपरिषद्, प्रशासन समितिमा छलफल गरी समितिको निर्णयबमोजिम गर्ने ।  |
|  | सामान्य प्रशासन मन्त्रालय– लगानी बोर्डको कार्यालयको संगठन संरचना र दरबन्दी स्वीकृति गर्ने । |
|  | सामान्य प्रशासन मन्त्रालय– राजपत्राङ्कित प्रथम श्रेणीका प्रदिपकुमार कोईरालासमेतको सरूवा तथा पदस्थापन गर्ने । |
|  | सामान्य प्रशासन मन्त्रालय– राजपत्राङ्कित प्रथम श्रेणीको पदमा प्रेमशरण श्रेष्ठलाई बढुवा नियुक्ति तथा पदस्थापन गर्ने । |
|  | सूचना तथा सञ्चार मन्त्रालय– नेपाल र भारतवीच हुने Bilateral Agreement between India and Nepal on Orbit Frequency Coordination of 'satellite for SAARC Region' proposed at 48०E विषयको समझदारी पत्र स्वीकृत गरी समझदारी पत्रमा हस्ताक्षर गर्ने अख्तियारी सूचना तथा सञ्चार मन्त्रालयका सचिवलाई प्रदान गर्ने । |
|  | स्वास्थ्य मन्त्रालय– नेपाल एम्वुलेन्स सेवाले आयात गर्ने एम्वुलेन्सहरूमा राजश्व छुट सुविधा उपलव्ध गराउने । |
|  | स्वास्थ्य मन्त्रालय– नेपाल सरकार मन्त्रिपरिषदको निर्णय अनुसार औषधिको खुद्रा मूल्य कार्यान्वयन गर्न दिइएको ६ महिनाको म्याद कार्यान्वयन तयारीको लागि उक्त म्याद समाप्त भएको मिति देखि २०७३ असार मसान्त सम्मको लागि थप गर्ने । यसरी थप गरिएको म्यादसम्म व्यवसायीले बजारमा मौज्दात रहेको औषधिको मूल्यमा समायोजन/व्यवस्थापन गरि सक्ने । |

 **द्रष्टव्यः निर्णयसँग सम्बन्धित अन्य थप विवरणहरू आवश्यक परेमा सम्बन्धित मन्त्रालयबाटै उपलव्ध हुनेछ ।**